HDR-CX250E/CX260E/CX260VE/CX270E/CX570E/CX580E/CX580VE/PJ260E/PJ260VE/PJ580E/PJ580VE/PJ600E/PJ600VE/XR260E/XR260VE | Opomba o bateriji "InfoLITHIUM" | Priročnik "Handycam"

Priročnik "Handycam"
Tiskanje
Prva stran > Vzdrževanje in opozorila > Vzdrževanje in opozorila > Opomba o bateriji "InfoLITHIUM"

## Opomba o bateriji "InfoLITHIUM"

Ta enota je združljiva z baterijami „InfoLITHIUM“ (serije V).
Baterije "InfoLITHIUM" (serije V) imajo oznako .

#### Kaj je baterija "InfoLITHIUM"?

- "InfoLITHIUM" je litij-ionska baterija, ki lahko izmenjuje podatke o pogojih delovanja med vašo videokamero in omrežnim napajalnikom/polnilnikom (ni priložen).

- Baterija "InfoLITHIUM" meri porabo energije glede na pogoje delovanja vaše videokamere in v minutah prikaže čas preostanka moči baterije.

- Baterija NP-FV50 je združljiva s sistemom "ActiFORCE".
  "ActiFORCE" je sistem napajanja nove generacije. V primerjavi z baterijami "InfoLITHIUM" serije P se je izboljšala kapaciteta baterije, hitrost polnjenja in natančnost izračuna stanja baterije.

#### Polnjenje baterije

- Pred uporabo videokamere ne pozabite napolniti baterijo.

- Priporočamo vam, da baterijo polnite v prostoru s temperaturo med 10 in 30 ˚C, dokler lučka CHG (charge – polnjenje) ne ugasne. Če jo polnite izven tega obsega temperature, baterije ne bo mogoče učinkovito napolniti.

#### Učinkovita uporaba baterije

- Delovanje baterije je pri temperaturi pod 10 ˚C ali manj slabše in prav tako se zmanjša čas delovanja baterije. Za daljše delovanje baterije priporočamo naslednje:

- Hranite baterijo v žepu ob vašem telesu, da se ogreje, in jo vstavite v videokamero tik preden začnete snemati.

- Uporabljajte baterijo z visoko močjo: NP-FV70/NP-FV100 (ni priložena).

- Če pogosto uporabljate LCD zaslon ali pogosto predvajate posnetke, se baterija hitreje izprazni. Priporočamo, da uporabljate baterijo z visoko močjo: NP-FV70/NP-FV100 (ni priložena).

- V primeru, da ne izvajate snemanja ali predvajanja zaprite LCD zaslon videokamere. Baterija se prazni tudi v stanju pripravljenosti na snemanje ali med začasno zaustavljenim predvajanjem.

- Imejte pri roki nadomestno bateriji z 2- ali 3-kratnim časom snemanja, in pred dejanskim snemanjem izvedite poskusno snemanje.

- Baterija ne sme priti v stik z vodo. Baterija ni odporna proti vodi.

#### Indikator stanja baterija

- Če se videokamera izklopi, čeprav indikator stanja baterije kaže, da ima baterija še dovolj moči za delovanje, ponovno povsem napolnite baterijo. Prikazan bo pravilni status baterije. Če baterijo dlje časa uporabljate pri visokih temperaturah, če jo pustite stati povsem napolnjeno ali če jo pogosto uporabljate, se lahko zgodi, da ne bo prikazano pravilno stanje baterije. Indikator stanja baterije uporabljate kot vodilo.

- Oznaka ki opozarja na to, da je bateriji ostalo le še malo moči, v določenih pogojih upravljanja ali temperature okolja utripa, tudi če je preostali čas delovanja baterije 5 do 10 minut.

#### Shranjevanje baterije

- Če baterije dlje časa ne uporabljate, jo enkrat na leto povsem napolnite in jo nato z videokamero povsem izpraznite. Če želite baterijo shraniti, jo odstranite in shranite v hladnem prostoru z malo vlage.

- Če želite popolnoma izprazniti baterijo na videokameri, izberite [Setup] [General Settings] [Eco Mode] [Off] in pustite videokamero v stanju pripravljenosti na snemanje, dokler se ne izklopi. [Podrobnosti]

#### Življenjska doba baterije

- Kapaciteta baterije se po določenem času uporabe zmanjša. Ko se kapaciteta baterije zelo zmanjša, jo zamenjajte z novo baterijo.

- Življenjska doba baterije je odvisna od pogojev shranjevanja, delovanja in pogojev okolice.

Nazaj na začetek